
A. [bookmark: _Toc91766450]Uvod

Svrha i cilj strateškog planiranja i izrade godišnjeg programa rada je povećati učinkovitost rada suda i tako doprinijeti ostvarenju principa vladavine prava kroz pravično suđenje i suđenje u razumnom roku, kao i jednak pristup pravdi svakog građanina. Također, svrha strateškog planiranja je otvorenost i dostupnost informacija o radu pravosudnih institucija, odnosno Kantonalnog suda Odžak široj javnosti kroz proaktivne odnose sa građanima i medijima, s ciljem vraćanja povjerenja javnosti u pravosudni sustav.

 Zakonom o sudovima u FBIH ( Sl. novine FBIH broj 38/05, 22/06, 63/10, 72/10, 07/13, 52/14), uređena je organizacija, nadležnost, financiranje, pravosudna uprava i druga pitanja od značaja za organizaciju općinskih sudova, kantonalnih sudova i Vrhovnog suda FBIH ( članak 1. Zakona). Tim zakonom je propisana i stvarna nadležnost kantonalnih sudova, pa tako i Kantonalnog suda Odžak ( članak 28. Zakona), a člankom 31. toga zakona  propisane su dužnosti  predsjednika suda.

Člankom 1. Pravilnika o unutarnjem sudskom poslovanju ( Sl. glasnik BIH broj 66/12, 40/14, 54/17), uređeno je ustrojstvo i način unutarnjeg poslovanja u sudovima kao i druga pitanja značajna za unutarnje sudsko poslovanje.
Člankom 3. toga Pravilnika propisano je da se unutarnje sudsko poslovanje  organizira tako da sud može zakonito, pravovremeno i učinkovito obavljati svoju funkciju,  a sve s ciljem kako bi se strankama omogućilo brzo i ekonomično ostvarenje njihovih prava koja im po zakonu pripadaju, te ispunjenje njihovih obveza.
Člankom 7. Pravilnika uređena je oblast sudske uprave, a člankom 8. dužnosti predsjednika suda, među ostalim i dužnost donošenja godišnjeg programa rada suda ( članak 8. točka f. Pravilnika).

Kantonalni sud u Odžaku je utemeljen Zakonom o sudovima FBiH, za područje Posavskog kantona (članak 25. Zakona). Isti pokriva samo jedan Općinski sud – Općinski sud u Orašju, koji ima izdvojeno Prekršajno odjeljenje u Odžaku. Prije utemeljenja ovoga suda 2005. godine, sud je funkcionirao kao Županijski sud u Odžaku, koji je osnovan Zakonom o sudovima Županije Posavske iz 1997. godine, nakon donošenja Ustava Federacije i ustroja Federacije BiH. Županijski sud je tada imao 5 sudaca i birala ih je Skupština Županije Posavske. Što se tiče nadležnosti, Županijski sud je imao istu nadležnost kao i sada Kantonalni sud u Odžaku. 
U reformi pravosudnog sustava, VSTV BIH je u 2003. godini donio Odluku,  po kojoj Županijski/Kantonalni sud u Odžaku ima 4 suca ( zajedno sa predsjednikom suda), u kojem sastavu sud i danas funkcionira. 

[bookmark: _Toc91766451]1)	Opis nadležnosti suda, s vizijom i izjavom o misiji. Mandat, misija i vizija


MANDAT: 

Kantonalni sud u Odžaku utemeljen je Zakonom o sudovima u Federaciji Bosne i Hercegovine („Službene novine Federacije BiH“, br. 38/05., 22/06., 63/10., 72/10., 7/13. i 52/14), za područje Posavskog kantona. 
 
Sukladno članku 28. Zakona o sudovima u Federaciji Bosne i Hercegovine definirana je stvarna nadležnost kantonalnih sudova, i to: 
1. Prvostupanjska nadležnost 
0. da sudi za kaznena djela za koja je Zakonom propisana kazna zatvora preko 10 godina ili dugotrajni zatvor, ako Zakonom nije propisana nadležnost drugog suda; 
0. da postupa u tijeku istrage i nakon podizanja optužnice, sukladno Zakonu; 
0. da sudi za kaznena djela za koja je Sud Bosne i Hercegovine prenio nadležnost na kantonalne sudove i 
0. da odlučuje u svim upravnim sporovima, kao i o zahtjevima za zaštitu sloboda i prava utvrđenih Ustavom, ako su takve slobode i prava povrijeđeni konačnim pojedinačnim aktom ili radnjom službene osobe u tijelima uprave, odnosno odgovorne osobe u poduzeću, ustanovi ili drugoj pravnoj osobi, kada za zaštitu tih prava nije osigurana druga sudska zašita. 
1. Drugostupanjska nadležnost 
0. da odlučuje o žalbama protiv odluka općinskih sudova; 
0. da odlučuje o žalbama izjavljenim na rješenja o prekršajima; 
0. da odlučuje o drugim redovnim i izvanrednim pravnim lijekovima, ako je to određeno Zakonom. 
1. Ostalo 
0. da rješava o sukobu mjesne nadležnosti između općinskih sudova s područja kantona; 
0. da odlučuje o prijenosu mjesne nadležnosti s jednog općinskog suda na drugi općinski sud na području kantona; 
0. da odlučuje o brisanju osude i prestanku mjera sigurnosti i pravnih posljedica osude, na temelju sudske odluke; 
0. da postupa po molbama za pomilovanje, sukladno Zakonu; 
0. da rješava o priznanju odluka stranih sudova, stranih trgovačkih sudova i stranih arbitraža; 
0. da pruža međunarodnu pravnu pomoć u kaznenim predmetima i 
0. da obavlja druge poslove propisane Zakonom. 
 




MISIJA: 

Kantonalni sud u Odžaku, u okviru svoje nadležnosti propisane Zakonom o sudovima F BiH, osigurava građanima na području Posavskog kantona efikasan sistem pravde zasnovan na pravilnoj primjeni zakona, uz poštivanje i zaštitu ljudskih prava i osnovnih sloboda u sudskom postupku, kao i jednak pristup pravdi u skladu sa evropskim standardima. 

VIZIJA: 

[bookmark: _Toc91766452]Kantonalni sud u Odžaku, kao profesionalno, učinkovito i neovisno pravosudno tijelo, doprinosi vladavini prava u Posavskom kantonu, te kroz pravično suđenje i suđenje u razumnom roku ostvaruje princip vladavine prava kao ključni segment pravnog sistema.

2)	Sažetak analize strateškog okvira

Strateški okvir za izradu strateškog plana, odnosno programa rada Kantonalnog suda u Odžaku čine relevantni strateški dokumenti u oblasti pravosuđa. Strateški okvir obuhvaća slijedeće dokumente: 

· Ustav Bosne i Hercegovine je temeljni pravni akt države s kojim moraju biti u skladu svi zakoni, i Ustavom se određuju najviši organi vlasti i njihovi međusobni odnosi, a kroz podjelu vlasti na zakonodavnu, izvršnu i sudsku određuje se princip neovisnog i nepristranog pravosuđa u Bosni i Hercegovini. 
· Ustav Federacije Bosne i Hercegovine u odnosu na Ustav Bosne i Hercegovine detaljnije definira sudsku vlast u Federaciji Bosne i Hercegovine, a u stavku V točka 4. određuje i nadležnost kantonalnih sudova. 
· Zakon o Visokom sudbenom i tužiteljskom vijeću Bosne i Hercegovine. Ovim zakonom propisana je nadležnost Visokog sudbenog i tužiteljskog vijeća BiH kao nezavisnog i samostalnog organa u smislu osiguranja nezavisnog, nepristranog i profesionalnog pravosuđa kroz njegovu nadležnost utvrđenu u članku 17. Zakona u kojem su detaljno precizirane njegove nadležnosti, a između ostalog i nadležnost imenovanja sudaca. 
· Strateški plan VSTV-a. 
Ovo je ključni dokument  prema kojem se usklađuju strateški ciljevi svih pravosudnih institucija u Bosni i Hercegovini. 
· Zakon o sudovima u Federaciji Bosne i Hercegovine- člankom 2. ovog Zakona propisano je da sudovi vrše sudsku vlast u Federaciji Bosne i Hercegovine, dok je u članku 25. istog Zakona propisana mjesna nadležnost sudova, a stvarna nadležnost kantonalnih sudova u članku 28. Zakona, a što se odnosi i na Kantonalni sud u Odžaku, jer stvarna nadležnost ujedno predstavlja i mandat ovog suda. 
· Revidirana Državna strategija za procesuiranje predmeta ratnih zločina. Ova strategija je donesena s ciljem da se iznađe sustavni pristup problematici rješavanja velikog broja predmeta ratnih zločina. 
· Strategija za reformu sektora pravde u Bosni i Hercegovini 2014. – 2018. god - predstavlja strateški dokument svih institucija pravde u Bosni i Hercegovini, u kojem su definirana četiri ključna načela na kojima se zasniva funkcionalno pravosuđe: efikasnost, kvaliteta, odgovornost i neovisnost. Strategija za reformu sektora pravde u Bosni i Hercegovini obuhvata pet oblasti, a za svaku oblast reforme definirani su dugoročni prioriteti čiji je cilj jačati i održavati neovisnost, odgovornost, efikasnost, profesionalnost i usklađenost pravosudnog sistema koji osigurava vladavinu prava. Dugoročni strateški ciljevi detaljno razrađeni u Strategiji tiču se rada pravosudnih institucija, prije svega efikasnosti sudova kroz strateške programe smanjenja starosti neriješenih predmeta, sprečavanje nastupanja zastarjelosti predmeta u sudovima, efikasnog procesuiranja predmeta ratnih zločina, rasterećenja pravosudnih institucija izmještanjem pojedinih postupaka i prijenos ovlaštenja, unapređenje kvaliteta rada pravosuđa u Bosni i Hercegovine kroz objavljivanje važećih propisa, izabranih sudskih odluka i stručnih publikacija na jednom mjestu nosiocima pravosudnih funkcija, stručno usavršavanje sudaca i posebno rad na usuglašavanju sudske prakse. Jedan od vrlo bitnih strateških ciljeva je unapređenje otvorenosti i dostupnosti informacija o radu pravosudnih institucija u Bosni i Hercegovini, stručnoj i široj javnosti kroz proaktivne odnose sa građanima i medijima, s ciljem vraćanja povjerenja javnosti u pravosudni sistem. Postizanje tog strateškog cilja ostvarit će se kroz uspostavu prakse informiranja javnosti o ulozi pravosudnih institucija u Bosni i Hercegovini. 
· Strategija za borbu protiv korupcije za period 2016. – 2019. 
Strategija u četverogodišnjem periodu obuhvaća niz mjera i aktivnosti koje trebaju poduzeti javni organi s ciljem smanjivanja mogućnosti korupcije putem uspostavljanja suvremenog i efikasnog administrativnog i pravnog okvira za javni sektor. 
· Strategija za provedbu Konvencije Vijeća Europe o prevenciji i borbi protiv nasilja nad ženama i nasilja u obitelji.
· Strategija suprotstavljanja trgovini ljudima u BiH i Akcijski plan implementacije u BiH. 
· Strategija borbe protiv maloljetničke delinkvencije.





[bookmark: _Toc91766453]3) Pregled strateških i trogodišnjih ciljeva za period strateškog planiranja

Kantonalni sud u Odžaku je utvrdio 3 strateška cilja. To su: 


Strateški cilj 1: 
„Povećati učinkovitost u rješavanju predmeta ratnih zločina u sudu“
 
Navedeni cilj je predviđen revidiranom Državnom strategijom za rješavanje predmeta ratnih zločina u sudovima u BiH, usvojene 2020. godine, po kojoj se predmeti ratnih zločina trebaju riješiti do kraja 2023. godine. Ostvarivanje navedenog strateškog cilja Kantonalni sud u Odžaku  će nastojati realizirati kroz svoje trogodišnje ciljeve:

· Trogodišnji cilj 1 : - Smanjenje broja neriješenih predmeta ratnih zločina u sudu. U ovom trenutku, odnosno na početku 2022. godine, u sudu se nalaze 4 neriješena predmeta ratnih zločina. To su 2 prvostupanjska kaznena predmeta “K“ i 2 predmeta prethodnog saslušanja „Kps“. U 2 prvostupanjska kaznena predmeta „K“ postupci su pri kraju i očekuje se rješavanje 1 predmeta odmah početkom godine a drugog do sredine 2022. godine. Što se tiče 2 neriješena  „Kps„ predmeta, valja istaći da je u jednom ovom predmetu prekinut postupak na 2 godine i 6 mjeseci, zbog duševnog oboljenja optuženog, a u 1 predmetu traje postupak međunarodne pravne pomoći (osumnjičeni se nalazi u inozemstvu). Što se tiče predmeta „Kps“ u kojem traje prekid postupka, sud u periodu prekida ne može poduzimati niti jednu radnju pa se rješavanje tog predmeta ne može planirati u naredne 3 godine. U predmetu „Kps“ po međunarodnoj pravnoj pomoći, sud će urgencijama svaka 3 mjeseca nastojati putem nadležnih institucija ubrzati postupak pružanja međunarodne pravne pomoći, tako da se i ovaj predmet  riješi u naznačenom periodu.
· Trogodišnji cilj 2 :  - Smanjenje duljine trajanja predmeta ratnih zločina. Ovaj cilj je postavljen uzimajući u obzir sveukupni cilj pravosudnog sektora, tj. učinkovitost i skraćenje vremena trajanja postupka. Iz Izvješća o poštivanju optimalnih i predvidivih rokova za 2021. godinu, proistječe da je duljina trajanja postupka općenito na kaznenom referatu, pa i na predmetima ratnih zločina znatno veća nego na drugim referatima. Zbog toga je potrebno poduzeti određene aktivnosti u navedenom trogodišnjem periodu da se duljina trajanja postupka u kaznenim predmetima, pa tako i na predmetima ratnih zločina skrati, na način da se češće zakazuju glavne rasprave, da se koncentriraju dokazi na glavnim raspravama, te da se glavni pretresi bespotrebno ne odlažu.





Strateški cilj 2:
 
„Povećati stupanj ujednačenosti sudske prakse unutar suda i u sudovima u Kantonu“ 
 
Sud će kroz svoje aktivnosti nastojati doprinijeti realizaciji ovog strateškog cilja koji je sastavni dio Strateškog plana VSTV BiH pod nazivom „Unaprijediti kvalitetu rada pravosuđa u BiH“ i Strategije za reformu sektora pravde u BiH. 
 
Ostvarenju navedenog strateškog cilja Kantonalni sud u Odžaku će nastojati realizirati kroz sljedeće trogodišnje ciljeve: 
Trogodišnji cilj 1: Povećanje broja sjednica kolegija suda i broja sastanaka predsjednika sudova u kantonu.
Trogodišnji cilj suda je postavljen s obzirom na njegov mandat, viziju i misiju, te uočene prioritete. Uočeno je da sudska praksa nije harmonizirana u dovoljnoj mjeri kako na razini ovoga suda, tako i  na razini sudova u Kantonu. Sud će nastojati kroz određene aktivnosti doprinijeti strateškom cilju povećanja stupnja harmonizacije sudske prakse. S tim u svezi potrebno je povećati broj sjednica kolegija-općih sjednica unutar  suda s ciljem raspravljanja i donošenja pravnih shvaćanja i stavova suda. Nastavno na to, potrebno je da predsjednik suda i suci ovoga suda na tematskim sjednicama s predsjednicima prvostupanjskih sudova i njihovim predsjednicima odjeljenja zauzmu zajedničke pravne stavove kako bi se u što većoj mjeri harmonizirala sudska praksa. U tom smislu potrebna je izrada smjernica, naputaka, objavljivanje pravnih stavova i shvaćanja i sl. Na sličan način nužno je pokretati i inicijative prema Vrhovnom sudu Federacije BiH kako bi se održavale slične sjednice s istim ciljem, tj. ujednačavanjem sudske prakse u Federaciji BiH. 

Strateški cilj 3: 
„Unapređenje transparentnosti i dostupnosti informacija o radu suda široj javnosti “ 

I ovaj strateški cilj preuzet je iz okvira Strateškog plana Visokog sudbenog i tužiteljskog vijeća Bosne i Hercegovine za period 2014. – 2018. godine pod nazivom „Unaprijediti otvorenost i dostupnost informacija o radu pravosudnih institucija u Bosni i Hercegovini stručnoj i široj javnosti“. 
Transparentnost pravosuđa je značajna za uspostavu i očuvanje vladavine prava i upoznavanje javnosti sa ostvarenim rezultatima je temelj na kojima je moguće graditi ugled pravosudnih institucija.









Kantonalni sud u Odžaku kroz svoje aktivnosti doprinijet će realizaciji ovog strateškog cilja kroz slijedeće trogodišnje ciljeve:

Trogodišnji cilj 1. – Objavljivanje statističkih podataka o radu suda na službenoj web. stranici

S ciljem unapređenja informiranja javnosti o radu Kantonalnog suda u Odžaku, sud će u narednom trogodišnjem periodu na službenoj web stranici objavljivati informacije odnosno statističke podatke o radu suda dva puta godišnje i informacije o realizaciji donesenih planova rješavanja predmeta koji su na snazi u sudu i to na kvartalnom nivou. Na ovaj način će se povećati povjerenje stručne i šire javnosti u rad suda. 

Trogodišnji cilj 2. – Uspostaviti redovnu praksu objavljivanja saopćenja za medije u vidu konferencija, izjava ili pisanog izvještavanja
Proaktivna uloga suda sastoji se u medijskom izvještavanju javnosti o radu suda i postignutim njegovim rezultatima. S tim u svezi, u narednom trogodišnjem periodu obaveza suda će biti da uspostavi redovnu praksu objavljivanja saopćenja za medije u vidu konferencija, izjava ili pisanog izvještavanja na koji način će se javnosti prezentirati ostvareni rezultati suda i aktivnosti koje se vode u sudu. 

Trogodišnji cilj 3. – Objavljivanje sudskih odluka u kaznenim predmetima od značaja za javnost na službenoj web stranici
U cilju ostvarivanja transparentnosti rada suda i jačanja povjerenja građana u rad pravosudnih institucija, Kantonalni sud u Odžaku poduzet će aktivnosti da se odluke donesene u kaznenim predmetima, posebno u predmetima od značaja za širu javnost objavljuju na službenoj web stranici suda, kao i presude na građanskom i upravnom referatu od značaja za širu javnost. 

Strateški cilj 1: - Povećati učinkovitost u rješavanju predmeta ratnih zločina, sa trogodišnjim ciljevima: smanjenje broja neriješenih predmeta ratnih zločina i smanjenje duljine trajanja predmeta ratnih zločina-

U planskoj godini, odnosno 2022. godini, ovaj sud kao prioritet ima rješavanje neriješenih predmeta ratnih zločina, koji su ostali neriješeni na kraju 2021. godine. Radi se o ukupno 4 predmeta i to 2 prvostupanjska kaznena predmeta „K“ i  2 predmeta  prethodnog saslušanja „Kps“. Ovaj sud planira u planskoj godini riješiti oba prvostupanjska predmeta ratnih zločina ”K”. Naime, 1 ovakav predmet je u fazi presuđenja, tako da se planira njegov završetak u veljači/ februaru 2022. godine. Drugi “K” predmet se planira riješiti u prvoj polovini 2022. godine, s obzirom da se svjedok nalazi u inozemstvu pa se čeka njegov dolazak pred sud u proljeće 2022. godine.
Što se tiče 2 neriješena predmeta ratnih zločina u “Kps” fazi ( potvrđivanje optužnice i uzimanja izjave o krivnji), u oba predmeta postoje određene zapreke za njihovo rješavanje. Naime, u 1 Kps predmetu postupak je prekinut na 2 godine i 6 mjeseci i to počev od 6. mjeseca 2021. godine, tako da je izvjesno da se navedeni predmet ne može riješiti u planskoj godini, jer  za vrijeme prekida postupka sud  ne može provoditi niti jednu radnju u predmetu. 
Sto se tiče drugog neriješenog “Kps” predmeta, u tijeku je pružanje međunarodne pravne pomoći, odnosno uručivanje potvrđene optužnice optuženome koji se nalazi u inozemstvu- Republici Hrvatskoj, koja dostava još nije obavljena. U sljedećoj fazi ovoga predmeta optuženi mora biti pozvan pred ovaj sud radi izjašnjenja o krivnji, ali opet putem međunarodne pravne pomoći, koja inače dugo traje, tako da se ne može planirati rješavanje ovoga predmeta u planskoj godini, iako će sud poduzeti sve raspoložive mjere da se isti riješi u planskoj godini ( urgencije za međunarodnu pravnu pomoć).

U svim ovim predmetima, sud odnosno zaduženi suci će nastojati da se predmeti što brže riješe, odnosno nastojati će se smanjiti duljina trajanja predmeta ratnih zločina u sudu, iako to ovisi od niza faktora koji su često izvan domene suca ( npr. sudac ne može utjecati kada će se izvršiti međunarodna pravna pomoć). 
U svemu gore navedenom, ogledaju se i moguće prepreke za realizaciju ovog strateškog cilja, a svakako sud ovim strateškim ciljem želi ostvariti cilj koji je zacrtan u Revidiranoj Državnoj strategiji za rješavanje predmeta ratnih zločina u sudovima. Naime, imajući u vidu rokove utvrđene Revidiranom državnom strategijom ( riješiti ove predmete do kraja 2023. godine)  ovim predmetima sudovi moraju pristupiti  prioritetno što su i zaključci VSTV-a. Upravo zbog toga je ovaj sud i odredio kao strateški cilj povećanje  učinkovitosti u rješavanju predmeta ratnih zločina.

Strateški cilj 2: Povećati stupanj ujednačenosti sudske prakse unutar suda i u sudovima Kantona, sa trogodišnjim ciljem povećanja broja sjednica kolegija suda i broja sastanaka predsjednika sudova u Kantonu.

I u planskoj 2022. godini, sud će poduzimati mjere na harmonizaciji sudske prakse unutar suda te  ovoga suda i Općinskog suda u Orašju. Ovaj sud je već u 2021. godini u tom smislu poduzeo mjere te na kolegiju sudaca zauzimao određene pravne stavove koji su proslijeđeni Općinskom sudu. 
Ovaj sud nema sudskih odjela na kojima bi se zauzimali pravni stavovi u svezi spornih pitanja, pa se to vrši na kolegiju sudaca. U tom smislu i u planskoj godini će se povećati  broj kolegija na kojima će se zauzimati ujednačeni pravni stavovi , pogotovo što suci ovoga suda po određenim referatima ( upravni sporovi ) rade kao suci pojedinci, pa je moguće da po istim pravnim pitanjima donose različite presude, što bi moglo izazvati nesigurnost kod stranaka. Stoga je ujednačenost sudske prakse u okviru suda vrlo bitna za ostvarenje načela vladavine prava i jednak pristup pravdi svih građana.
Također, vrlo je bitna ujednačenost sudske prakse između ovoga suda i Općinskog suda Orašje, pa će ovaj sud odnosno suci ovoga suda zajedno sa sucima odnosno predsjednicima odjela Općinskog suda u Orašju i u 2022. godini održavati zajedničke sastanke radi ujednačavanja sudske prakse. U tom smislu ovaj sud će nastojati izdati i određene zajedničke  smjernice , naputke i dr.

Strateški cilj 3: Unapređenje transparentnosti i dostupnosti informacija o radu suda široj javnosti, sa utvrđenim trogodišnjim ciljevima-

Ovaj strateški cilj je preuzet iz Strateškog plana VSTV-a za period 2014. - 2018. godine, pod nazivom „Unaprijediti otvorenost i dostupnost informacija o radu pravosudnih institucija u BIH stručnoj i široj javnosti“. 
Ovaj sud će kroz svoje aktivnosti i u 2022. godini doprinijeti realizaciji ovog strateškog cilja kroz svoje trogodišnje ciljeve. 
Što se tiče trogodišnjeg cilja:  Objavljivanje statističkih podataka o radu suda na službenoj WEB stranici suda, ovaj sud će i u planskoj godini svakih 6 mjeseci objavljivati statističke podatke o radu suda a kvartalno o realizaciji kvartalnih planova rješavanja predmeta u sudu. Također će objavljivati i godišnje rezultate rada suda kao i godišnju realizaciju planova rješavanja predmeta.
U odnosu na trogodišnji cilj: Objavljivanje saopćenja za medije u vidu konferencija, izjava ili pisanog izvještavanja, ovaj sud će u planskoj godini povećati broj takvih izvještavanja, što je do sada bilo u manjoj mjeri izraženo. U tom smislu zadužit će se stručni suradnik koji će brzo biti primljen u ovaj sud da redovno sačinjava takve izvještaje za medije.
Što se tiče trogodišnjeg cilja: Objavljivanje sudskih odluka u kaznenim predmetima od značaja za javnost  na službenoj WEB stranici suda, ovaj sud će i u planskoj 2022. godini što je moguće više objavljivati kaznene presude na web stranici suda ( iako je tu sud limitiran jer ima mali broj kaznenih predmeta u radu), kako bi se javnost upoznala sa istim. Pored kaznenih presuda, ovaj sud će objavljivati i neke građanske odnosno upravne odluke ukoliko budu značajne za upoznavanje šire javnosti.



[bookmark: _Toc91766455]5)	Analiza unutarnjeg i vanjskog okruženja u kojem radi sud

Ova analiza - SWOT analiza  identificira i analizira četiri aspekta, a to su : Snage, Slabosti, Prilike i Prijetnje. Promatranjem vlastitih snaga i slabosti u kombinaciji s prilikama i prijetnjama iz okruženja dolazimo do strateških saznanja kako bismo mogli poduzeti pravilne mjere i aktivnosti za postizanje željenih i drugih ciljeva. 


	UNUTARNJI FAKTORI/ČIMBENICI
	SNAGE (STRENGTHS)
	SLABOSTI (WEAKNESSES)

	· 
	· Stručno i profesionalno osoblje suda,
· Dobra materijalno-tehnička opremljenost suda,
· Dostatno financiranje suda od strane Vlade Posavskog kantona,
· Redovna isplata plaća i doprinosa za sve uposlenike suda,
· Stalna edukacija sudaca i pripravnika-volontera,
· Dobra kvaliteta rada suda (sudskih odluka),
· Poštivanje predvidivih i optimalnih rokova u predmetima, bez zastara postupaka.

	· Veći broj neriješenih predmeta ratnih zločina, zbog sporijeg odvijanja međunarodne-pravne pomoći, te nedostatka potrebnog broja sudaca( jer je 1 sudac suspendiran).
· Kazneni predmeti se češće delegiraju u drugi kantonalni sud, zbog malog broja sudaca ovoga suda,
· Nedostatak tehničke opreme u sudnici koja se odnosi na saslušanje svjedoka putem video-linka,
· Nedovoljna pro-aktivnost suda u objavama i informiranju javnosti o aktivnostima suda.



	VANJSKI FAKTORI/ČIMBENICI
	PRILIKE (OPPORTUNITIES)
	PRIJETNJE (THREATS)

	· 
	· Rast prosječne plaće u BiH,
· Mogućnost sudjelovanja u izmjenama zakonske regulative na nivou kantona kao i u F BiH,
· Mogućnost učešća u projektnim aktivnostima međunarodnih donatora,
· Edukacija sudaca i uposlenika putem webinara,
· Interes medija za rad suda.

	· Opća ekonomska i financijska kriza, što može rezultirati smanjenjem proračuna – budžeta suda,
· Mogućnost novoga „lockdown“, prouzročen virusom Covid-19, što može dovesti do smanjene  učinkovitosti u radu suda.,
· Kompleksan politički sustav i njegovi akteri u BiH, odnosno mogućnost političkog pritiska na rad suda. 
· Mali broj predmeta u radu ovoga suda, što može rezultirati eventualnim ukidanjem suda.



[bookmark: _Toc29479786][bookmark: _Toc39666948]

Temeljem gore navedenog, odnosno definiranih snaga, slabosti, prilika i prijetnji,  Kantonalni sud u Odžaku će u slijedećem razdoblju nastojati iskoristiti unutarnje snage i realizirati prilike, te eliminirati slabosti i smanjiti utjecaj prijetnji.
Kao što je navedeno u prednjoj tabeli, Kantonalni sud Odžak kao svoje najveće snage ističe iskusne i educirane suce, kao i uposlenike suda, sigurno financiranje od strane Posavskog kantona, te dobru materijalno-tehničku opremljenost suda.
Kao snagu suda navodimo i kontinuiranu dobru kvalitetu sudskih odluka ovoga suda iz razloga što sud ima manji broj predmeta u radu, pa se suci mogu više posvetiti pripremi predmeta, te korištenju domaće i inozemne sudske prakse.  Također, ovaj sud skoro u cijelosti  rješava predmete u predvidivim i optimalnim rokovima, te nema zastara u postupcima.

Kao najveće slabosti u ovome sudu navodimo neriješene predmete ratnih zločina, zbog sporijeg odvijanja međunarodne pravne pomoći, nedostatak opreme u sudnici  za saslušanje svjedoka iz inozemstva putem video linka, kao i  trenutnog stanja u sudu zbog nedovoljnog broja sudaca za rješavanje ovih predmeta (jedan sudac je suspendiran sa funkcije i ne zna se dokle će trajati suspenzija).  Također kao slabost navodimo što se neki kazneni predmeti, zbog nedovoljnog broja sudaca,  delegiraju na rješavanje u drugi kantonalni sud  u F BiH, što nekada izaziva negodovanje stranaka.
Kada su u pitanju prilike ističemo kontinuirani rast prosječne plaće u  BIH, sudjelovanje u izmjenama zakonske regulative kako na području kantona tako i u Federaciji BiH, edukacije sudaca i uposlenika putem webinara, mogućnost učešća kod međunarodnih donatora i interes medija za rad suda.  
Što se tiče prijetnji koje bi mogle utjecati na učinkovitost i rad suda, navodimo opću ekonomsku i financijsku krizu, što može rezultirati smanjenjem proračuna ovoga suda, mogućnost novog „lockdown“ prouzročen virusom Covid-19, što može dovesti do smanjenja učinkovitosti rada suda, mogućnosti pritiska na rad suda, te eventualno ukidanje suda, zbog malog broj predmeta u radu.

B. [bookmark: _Toc91766456]Pregled ciljeva i godišnjih aktivnosti po strateškim i trogodišnjim ciljevima


	
Strateški cilj 1
	Povećati učinkovitost u rješavanju predmeta ratnih zločina u sudu

	
Trogodišnji cilj 1.1.

	Smanjenje broja neriješenih predmeta ratnih zločina

	
Pokazatelji za izlazne rezultate
	Očekivani rezultati po godinama

	
	2022 (n)
	2023 (n+1)
	2024 (n+2)

	
	2
	1
	1

	Redni broj
	Naziv aktivnosti za 2022. godinu
	Rok izvršenja
(po kvartalima u 2022. godini)
	Nositelj (najmanji organizacijski dio)

	1.1.1.
	Održavanje glavnih rasprava
	I, II, III, IV  kvartal
	Sud, odnosno suci

	1.1.2.
	Redovna analiza tromjesečnog rada sudaca na ovim predmetima
	I, II, III, IV kvartal
	Sud, kolegij sudaca










	
Strateški cilj 1
	
Povećati učinkovitost u rješavanju predmeta ratnih zločina

	
Trogodišnji cilj 1.2.

	
Smanjenje duljine trajanja 	predmeta ratnih zločina

	
Pokazatelji za izlazne rezultate
	Očekivani rezultati po godinama

	
	2022 (n)
	2023 (n+1)
	2024 (n+2)

	
Smanjenje prosječne duljine trajanja predmeta 
ratnih zločina 
	511 
	500
	480

	Redni broj
	Naziv aktivnosti za 2022. godinu
	Rok izvršenja
(po kvartalima u 2022. godini)
	Nositelj (najmanji organizacijski dio)

	1.2.1
	Analiza duljine trajanja postupaka ratnih zločina
	kvartal I, II, III i IV
	Sud, kolegij sudaca

	1.2.2
	Predlaganje mjera od strane sudaca za eventualno skraćenje duljine trajanja postupaka (urgencije za pružanje međunarodne pravne pomoć, održavanje glavnih pretresa dan za danom itd.) 
	kvartal I, II, III i IV
	Sud, kolegij sudaca



	
Strateški cilj 2
	Povećati stupanj ujednačenosti sudske prakse unutar suda i u sudovima u Kantonu 

	
Trogodišnji cilj 2.1.

	Povećanje broja kolegija – općih sjednica svih sudaca i broja sastanaka predsjednika sudova u Kantonu

	
Pokazatelji za izlazne rezultate
	Očekivani rezultati po godinama 

	
	2022 (n) 
	2023 (n+1) 
	2024 (n+2) 

	Broj sjednica kolegija – općih sjednica svih sudaca
	6
	7
	8 

	Broj sastanaka predsjednika sudova u Kantonu 
	3 
	4 
	5 

	Redni broj 
	Naziv aktivnosti za 2022. godinu 
	Rok izvršenja  
(po kvartalima u 2022. godini) 
	Nositelj (najmanji organizacijski dio) 

	2.1.1
	Održavanje kolegija – općih sjednica svih sudaca
	kvartal I, II, III, IV
	Sud, kolegij sudaca

	2.1.2
	Održavanje sastanaka s predsjednicima općinskih sudova u Kantonu 
	3 puta godišnje
	      Predsjednik  ovoga suda  

	

2.1.3
	Zauzimanje pravnih stavova i pravnih shvaćanja na kolegiju odnosno općoj sjednici suda 
	

kvartal I, II, III, IV
	

Sud, kolegij sudaca

	


2.1.4
	Izrada
smjernica, naputaka i sl. za postupanje po ujednačenoj praksi sudova u 
Kantonu 
	


2 puta godišnje
	


Predsjednik suda, stručni suradnik



	
Strateški cilj 3
	Unapređenje transparentnosti i dostupnosti informacija o radu suda široj javnosti

	
Trogodišnji cilj 3.1.
	Objavljivanje statističkih podataka o radu suda na službenoj web stranici


	
Pokazatelji za izlazne rezultate
	Očekivani rezultati po godinama

	
	2022. (n)
	2023. (n+1)
	2024. (n+2)

	Broj objavljenih statističkih podataka o radu suda
	2
	2
	2

	Redni broj
	Naziv aktivnosti za 2022. godinu
	Rok izvršenja 
(po kvartalima u 2022. godini)
	Nosilac (najmanji organizacioni dio)

	
1.
	Objava statističkih izvještaja o radu suda
	2 x godišnje
	Predsjednik suda, šef pisarne i IKT službenik

	
2.
	Objava podataka o donesenom planu rješavanja predmeta u sudu 
	I, II, III i IV kvartal
	Predsjednik suda, šef pisarne i IKT službenik

	
3.
	Objava statističkih podataka o realizaciji plana rješavanja predmeta u sudu
	I, II, III i IV kvartal
	Predsjednik suda, šef pisarne i IKT službenik



	
Strateški cilj 3
	Unapređenje transparentnosti i dostupnosti informacija o radu suda široj javnosti

	
Trogodišnji cilj 3.2.
	Uspostava redovne prakse objavljivanja saopćenja za medije u vidu konferencija, izjava ili pisanog izvještavanja


	
Pokazatelji za izlazne rezultate
	Očekivani rezultati po godinama

	
	2022. (n)
	2023. (n+1)
	2024. (n+2)

	Broj objavljenih saopćenja za medije u vidu konferencija, izjava ili pisanog izvještavanja
	3
	4
	5

	Redni broj
	Naziv aktivnosti za 2022. godinu
	Rok izvršenja 
(po kvartalima u 2022. godini)
	Nosilac (najmanji organizacioni dio)

	1.
	Objava saopćenja za medije i javnost
	3 puta u toku godine
	Predsjednik suda, stručni suradnik 






	Strateški cilj 3
	Unapređenje transparentnosti i dostupnosti informacija o radu suda široj javnosti

	
Trogodišnji cilj 3.3.
	Objavljivanje sudskih odluka u kaznenim i drugim predmetima od značaja za javnost na službenoj web stranici


	Pokazatelji za izlazne rezultate
	Očekivani rezultati po godinama

	
	2022. (n)
	2023. (n+1)
	2024. (n+2)

	Broj objavljenih odluka suda u krivičnim i ostalim predmetima 
	5
	7
	8

	Redni broj
	Naziv aktivnosti za 2022. godinu
	Rok izvršenja 
(po kvartalima u 2022. godini)
	Nosilac (najmanji organizacioni dio)

	1.
	Objavljivanje odluka suda 
	Kontinuirano u toku godine
	Predsjednik suda, IKT službenik 

	2.
	Identifikacija odluka koje se mogu objaviti
	Kontinuirano u toku godine
	Predsjednik suda, IKT službenik



C. [bookmark: _Toc29479787][bookmark: _Toc39666949][bookmark: _Toc91766457]Godišnji plan rješavanja sudskih predmeta

Kantonalni sud u Odžaku, u skladu sa Naputkom VSTV-a , sačinjava kvartalne i godišnje planove rješavanja predmeta. Kada se radi o neriješenim drugostupanjskim predmetima sačinjava se kvartalni plan a u slučaju neriješenih prvostupanjskih predmeta sačinjava se godišnji plan. U siječnju/januaru 2022. godine ovaj sud je sačinio Plan rješavanja predmeta za 2022. godinu, pod brojem 002- 0- Su- 22-000 012, od 07.01.2022. godine ( kvartalni i godišnji plan) u koje je uvršteno ukupno 3 predmeta.

D. [bookmark: _Toc91766458]Ostale informacije
 
[bookmark: _GoBack]U Kantonalnom sudu u Odžaku rade ukupno 4 suca ( zajedno sa predsjednikom suda), s tim što sud od 02.04.2021. godine radi sa 3 suca jer je 1 sudac suspendiran sa dužnosti. U sudu je uposleno još 12 djelatnika ( 11 namještenika i  1 državni službenik). Sud i ove 2022. godine ima odobren dostatan proračun za rad suda i to u iznosu od  759.280,00 KM, s kojim iznosom će se moći realizirati i ovaj program rada.




							         PREDSJEDNIK SUDA
Marija Čolić

